Here is a page extracted from Wikipedia that may contain CSS, HTML, and a lot of unformatted text.

Title: Canal d'Izas
Content: A Canal d'Izas ye una val pirenenca situata entre l'Alto Galligo y a Chacetania.

A Canal ye una ampla val glacial por a que se comunican os municipios de Sallent y Canfranc. Ye por ista razón que s'ha mirato de fer un prochecto ta unir as vecinas estacions d'esquí d'Aramón Formigal, Astún y Candanchú a traviés d'ista val virchen, asinas como a traviés de l'amanata Canal Roya, una mica mas a o norte. A estación tiene o refirme d'un gran porcentache de vecins de Canfranc seguntes un referendum que se fació en l'anyo 1998 entre a población. Tamién refirman a urbanización d'a zona o concello de Canfranc, o Gubierno d'Aragón, Ibercaja y RENFE. Cuantas asociacions d'interpresarios d'as dos vals han esleito una u atra solución ta unir as estacions d'esquis d'istas vals.

D'atra man grupos d'ecolochistas como Ecologistas en Acción, Fundación Ecología y Desarrollo, a Federación Aragonesa de Montanyismo (FAM) u partius politicos como CHA y IU s'oposan a cualsiquier actuación urbanistica en as canals y demandan a creyación d'o Parque Natural de l'Anayet que encluya as Canals d'Izas y Roya y a parti alta d'a val d'Espelunciecha.

Referencias

Vals pirinencas
Vals d'a provincia de Uesca